ddrg/super_eurlex huggingface dataset:
c)

ik gadu līdz 31. oktobrim, ņemot vērā Komisijas un dalībvalstu viedokli, pieņem Aģentūras darba programmu nākamam gadam, un iesniedz to Eiropas Parlamentam, Padomei, Komisijai un dalībvalstīm; Darba programmā ir iekļautas Aģentūras prioritātes. Tajā prioritāte ir piešķirta Aģentūras pienākumiem, kas saistīti ar kontroles un pārbaudes programmām. To pieņem, neskarot Kopienas gada budžeta procedūru. Ja 30 dienās pēc darba programmas pieņemšanas Komisija pauž neapmierinātību par to, valde divos mēnešos programmu izskata atkārtoti un pieņem otrā lasījumā, iespējams, ar grozījumiem;
(4)

The maximum export refund for rend, medium and long A rice was fixed at a relatively low level. Consequently, it is not justified for the moment to fix a common right to refund for rice.
(137)

Saskaņā ar pamatregulas 8. panta 1. punktu saistības mērķis ir novērst kaitējumu radoša importa par dempinga cenām sekas, ko panāk, eksportētājam paceļot produkcijas cenas vai samazinot par dempinga cenām tirgotā eksporta apjomu. Izmeklēšanas gaitā tika noskaidrots, ka šai gadījumā sākotnēji pieņemtās saistības ietvaros Horvātijas eksportētājs nepaaugstināja savas cenas līdz līmenim, kas neradītu kaitējumu, un tādējādi atjaunotu godīgu tirdzniecību Kopienas tirgū. Tādēļ šai gadījumā Mechel Željezara Ltd. izteiktā saistība netiek uzskatīta par piemērotu un efektīvu dempinga kaitējumu radošo seku novēršanas līdzekli. Kā tika minēts iepriekš, Mechel Željezara Ltd. nesen tika likvidēts, līdz ar to uzņēmuma izteiktā saistība tiek uzskatīta par spēku zaudējušo.
(22)

Attiecībā uz visiem četriem uzņēmumiem tika noteikts, ka kopumā to lēmumi par cenām un izmaksām tika pieņemti bez būtiskas valsts iejaukšanās 2. panta 7. punkta c) apakšpunkta nozīmē un ka izmaksas un cenas atspoguļoja tirgus vērtības. To ražošanas izmaksas un finansiālais stāvoklis netika pakļauts būtiskiem sagrozījumiem, kas pārnesti no bijušās ārpustirgus ekonomikas sistēmas; spēkā bija likums par bankrotu un īpašuma tiesības, kas garantē juridisku drošību un stabilitāti, un valūtas kursa pārrēķināšana tika veikta pēc tirgus kursa. Tomēr neviens no četriem uzņēmumiem neatbilda 2. kritērijam par neatkarīgi revidētu pārskatu esamību, kas ir saskaņā ar starptautiskajiem grāmatvedības standartiem (“SGS”). Tika konstatēts, ka uzņēmumi neievēro vienu vai vairākus šādus standartus: 1. SGS, 2. SGS, 8. SGS, 16. SGS, 21. SGS, 32. SGS un 36. SGS. Rezultātā tiks secināts, ka neviens no šiem četriem uzņēmumiem neatbilda pamatregulas 2. panta 7. punkta c) apakšpunktā izklāstītajiem nosacījumiem: — Ningbo Liftstar Material Equipment Factory, Ningbo — Ningbo Ruyi Joint Stock Co. Ltd., Ninghai — Ningbo Tailong Machinery Co. Ltd., Ninghai — Zhejiang Noblelift Equipment Joint Stock Co. Ltd., Changxing
(6)

Lai īstenotu Padomes 1989. gada 13. februāra Direktīvu 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām (5), Komisijas 1999. gada 8. septembra Lēmumā (6) ir precizēta PVN atmaksa ar nodokli neapliekamām vienībām un ar nodokli apliekamām vienībām par to darbībām, kas atbrīvotas no nodokļa. Tagad atbilstošais precizējums ir jānosaka attiecībā uz NKI.
Official Journal L 029 , 03/02/2004 P. 0006 - 0007



KOMISIJAS REGULA (EK) Nr. 186/2004 (2004. gada 2. februāris), ar ko attiecībā uz kombinētās nomenklatūras kodiem saldajiem cepumiem un vafelēm groza Padomes Regulu (EK) Nr. 1255/1999 un Regulu (EK) Nr. 2571/97 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju[1], un jo īpaši tās 10., 15. pantu un 31. panta 14. punktu, tā kā: (1) Regulas (EK) Nr. 1255/1999 31. pantā paredzēts piešķirt eksporta kompensāciju par dažiem produktiem, uz kuriem attiecas minētā regula, ja tos eksportē kā preces, kas uzskaitītas II pielikumā. (2) 4. pants Komisijas 1997. gada 15. decembra Regulā (EK) Nr. 2571/97 par sviesta pārdošanu par pazeminātām cenām un par atbalsta piešķiršanu par krējuma, sviesta un iebiezināta sviesta izmantošanu mīklas izstrādājumos, saldējumā un citos pārtikas produktos[2] attiecas uz KN kodiem galaproduktiem, kuri pretendē uz šajā regulā paredzētajiem pasākumiem. (3) Pieņemot Komisijas Regulu (EK) Nr. 1789/2003[3], ar kuru groza I pielikumu Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu[4], dažu produktu gadījumā kombinētajā nomenklatūrā ir izdarīti grozījumi. (4) Attiecīgi jāgroza Regulas (EK) Nr. 1255/1999 II pielikums un Regulas (EK) Nr. 2571/97 4. pants. (5) Šie grozījumi jāpiemēro vienlaikus ar Regulu (EK) Nr. 1789/2003. (6) Tādēļ jāgroza Regulas (EK) Nr. 1255/1999 un (EK) Nr. 2571/97. (7) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants No Regulas (EK) Nr. 1255/1999 II pielikuma svītro šādu rindu: "1905 90 40 - - - vafeles ar ūdens saturu, kas pārsniedz 10 % svara" 2. pants Regulas (EK) Nr. 2571/97 4. panta 1. punkta A formulas A1 punktā KN kodus "1905 30, 1905 90 40" aizstāj ar "1905 31, 1905 32". 3. pants Šī regula stājas spēkā nākamajā dienā pēc tās publicēšanas Eiropas SavienībasOficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 2. februārī Komisijas vārdā - Komisijas loceklis Franz Fischler [1] OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1787/2003 (OV L 270, 21.10.2003., 121. lpp.). [2] OV L 350, 20.12.1997., 3. lpp. Regulā jaunākie grozījumi izdarīti ar Regulu (EK) Nr. 1851/2001 (OV L 253, 21.9.2001., 16. lpp.). [3] OV L 281, 30.10.2003., 1. lpp. [4] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1949/2003 (OV L 287, 5.11.2003., 15. lpp.).
(1)

Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), nosaka, ka noteiktu tērauda izstrādājumu tirdzniecība jāveic saskaņā ar īpašu nolīgumu par daudzuma ierobežojumiem.
(2)

Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz kuriem attiecas kvota, Komisijai ir jānosaka diena, no kuras uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas apjomu.
Official Journal L 104 , 08/04/2004 P. 0095 - 0096



KOMISIJAS REGULA (EK) Nr. 659/2004 (2004. gada 7. aprīlis), ar kuru groza Regulu (EEK) Nr. 1859/82 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā[1], un jo īpaši tās 4. panta 4. punktu, 5. panta 5. punktu un 6. panta 2. punktu, tā kā: (1) Ar Komisijas 2004. gada 7. aprīļa regulu (EK) Nr. 660/2004, ar ko groza pielikumu Padomes Regulai Nr. 79/65/EEK attiecībā uz sadalījumu sarakstu[2], minētajā pielikumā viens sadalījums "Beļģija" ir sadalīts trijos sadalījumos. Tādēļ I pielikumā Komisijas Regulai (EEK) Nr. 1859/82[3] ir jānorāda to saimniecību skaits, kas iesniedz grāmatvedības pārskatus. (2) Datu nosūtīšanas un kontroles procedūru izstrādes dēļ Regulas (EEK) Nr. 1859/82 6. pantā minētais ziņojums par to saimniecību atlases plāna īstenošanu, kas iesniedz grāmatvedības pārskatus, ir novecojis. Tādēļ jāsvītro Regulas (EEK) Nr. 1859/82 6. pants, kā arī I un II pielikums. (3) Tādēļ attiecīgi jāgroza Regula (EEK) Nr. 1859/82. (4) Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1859/82 groza šādi: 1. Regulas 6. pantu svītro. 2. Regulas I pielikumu groza saskaņā ar šīs regulas pielikumu. 3. Regulas II pielikumu svītro. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. To piemēro no 2004. pārskata gada. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 7. aprīlī Komisijas vārdā Komisijas loceklis Franz Fischler PIELIKUMS Regulas (EEK) Nr. 1859/82 I pielikumā ierakstu par Beļģiju aizstāj ar šādu tekstu: "Beļģija 341 Flandrija 600 342 Brisele 343 Valonija 400" [1] OV 109, 23.6.1965., 1859./65. lpp. Regulā jaunākie grozījumi izdarīti ar Regulu (EK) Nr. 2059/2003 (OV L 308, 25.11.2003., 1. lpp.). [2] OV L 104, 8.4.2004., 97. lpp. [3] OV L 205, 13.7.1982., 40. lpp. Regulā jaunākie grozījumi izdarīti ar Regulu (EK) Nr. 1555/2001 (OV L 205, 31.7.2001., 21. lpp.)
Oficiālais Vēstnesis L 104 , 08/04/2004 Lpp. 0043 - 0043



Komisijas Regula (EK) Nr. 652/2004 (2004. gada 7. aprīlis), ar ko labo Regulu (EK) Nr. 362/2004, ar kuru atver preferenciālās tarifu kvotas ĀKK valstu izcelsmes niedru jēlcukura importam saistībā ar piegādi cukurfabrikām laika posmā no 2004. gada 1. marta līdz 30. jūnijam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgus kopīgo organizāciju [1], un jo īpaši tās 39. panta 6. punktu, tā kā: (1) Komisijas Regulā (EK) Nr. 362/2004 [2] tika pieļauta kļūda attiecībā uz atvērtās kvotas sērijas numuru, kas atšķiras no tā, kurš visām īpašas preferences cukura kvotām no 2003./2004. līdz 2005./2006. tirdzniecības gadam jau ir noteikts 16. panta otrajā daļā Komisijas 2003. gada 30. jūnija Regulā (EK) Nr. 1159/2003, ar ko 2003./2004., 2004./2005. un 2005./2006. tirdzniecības gadam nosaka sīki izstrādātus piemērošanas noteikumus niedru cukura ievešanai atbilstīgi dažām tarifu kvotām un preferenču nolīgumiem un groza Regulas (EK) Nr. 1464/95 un (EK) Nr. 779/96 [3]. (2) Tādēļ Regula (EK) Nr. 362/2004 jāgroza no dienas, kad to sāka piemērot, svītrojot atsauci uz sērijas numuru. (3) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Ar šo svītro Regulas (EK) Nr. 362/2004 1. panta otro daļu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2004. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 7. aprīlī Komisijas vārdā — Komisijas loceklis Franz Fischler [1] OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 16. lpp.). [2] OV L 63, 28.2.2004., 18. lpp. [3] OV L 162, 1.7.2003., 25. lpp. Regulā jaunākie grozījumi izdarīti ar Regulu (EK) Nr. 96/2004 (OV L 15, 22.1.2004., 3. lpp.). --------------------------------------------------
Oficiālais Vēstnesis L 097 , 01/04/2004 Lpp. 0034 - 0038



Komisijas Regula (EK) Nr. 604/2004 (2004. gada 29. marts) par informācijas paziņošanu par tabaku, sākot no 2000. gada ražas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2319/2003 [2], un jo īpaši tās 21. pantu, tā kā: (1) Komisijas 1999. gada 14. decembra Regula (EK) Nr. 2636/1999 par informācijas par tabaku paziņošanu, sākot no 2000. gada ražas, un ar ko atceļ Regulu (EEK) Nr. 1771/93 [3], ir vairākas reizes būtiski grozīta [4]. Skaidrības un lietderības labad minētā regula jāsistematizē. (2) Jānosaka informācija, kas jāpaziņo saskaņā ar Regulu (EEK) Nr. 2075/92 un noteikumiem, kas pieņemti tās piemērošanai. (3) Efektīvas pārvaldības labad šī informācija jāsagrupē un jāsastāda grafiks tās iesniegšanai. (4) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Dalībvalstis paziņo I, II un III pielikumā noteikto informāciju saskaņā ar šeit noteiktajiem termiņiem. Informāciju sniedz par katru ražu un par katru šķirņu grupu. 2. pants Dalībvalstis veic pasākumus, kas vajadzīgi, lai nodrošinātu, ka attiecīgie uzņēmēji tām sniedz prasīto informāciju attiecīgajā termiņā. 3. pants Informāciju par krājumiem, ko glabā pirmās pārstrādes uzņēmumi, nosūta saskaņā ar III pielikumu. 4. pants Regulu (EK) Nr. 2636/1999 atceļ. Atsauces uz atcelto regulu uzskata par atsaucēm uz šo regulu, un tās lasa saskaņā ar V pielikumā doto korelācijas tabulu. 5. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004 gada 29. martā Komisijas vārdā — priekšsēdētājs Romano Prodi [1] OV L 215, 30.7.1992., 70. lpp. [2] OV L 345, 31.12.2003., 17. lpp. [3] OV L 323, 15.12.1999., 4. lpp. [4] Sk. IV pielikumu. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS Atceltās regulas un to sekojušie grozījumi Komisijas Regula (EK) Nr. 2636/1999 | (OV L 323, 15.12.1999., 4. lpp.) | Komisijas Regula (EK) Nr. 1639/2000 | (OV L 187, 26.7.2000., 39. lpp.) | Komisijas Regula (EK) Nr. 384/2001 | (OV L 57, 27.2.2001., 16. lpp.). | -------------------------------------------------- V PIELIKUMS KORELĀCIJAS TABULA Regula (EK) Nr. 2636/1999 | Šī regula | 1., 2. un 3. pants | 1., 2. un 3. pants | 4. pants | — | — | 4. pants | 5. pants | 5. pants | I, II un III pielikums | I, II un III pielikums | — | IV pielikums | — | V pielikums | --------------------------------------------------
Oficiālais Vēstnesis L 031 , 06/02/2003 Lpp. 0009 - 0009



Komisijas Regula (EK) Nr. 224/2003 (2003. gada 5. februāris), ar ko nosaka Padomes Regulā (EK) Nr. 1255/1999 minēto atbalstu sviesta un krējuma privātai uzglabāšanai un paredz atkāpes no 29. panta Regulā (EK) Nr. 2771/1999, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 10. pantu, tā kā: (1) 34. panta 2. punkts Komisijas Regulā (EK) Nr. 2771/1999 [3], kurā jaunākie grozījumi izdarīti ar Regulu (EK) Nr. 1614/2001 [4], nosaka to, ka, neskarot minētās regulas 38. pantu, katru gadu jānosaka Regulas (EK) Nr. 1255/1999 6. panta 3. punktā minētais atbalsta apjoms privātai uzglabāšanai. Tālab jāņem vērā noteiktās dienas un glabāšanas finanšu izmaksas, kā arī Eiropas Centrālās bankas procentu likmes izmaiņas attiecībā uz finanšu izmaksām. (2) Regulas (EK) Nr. 2771/1999 29. panta 1. punkts nosaka laika posmu, kurā jānotiek nogādāšanai noliktavā. Pašreizējā situācija sviesta tirgū izņēmuma kārtā attaisno sviesta un krējuma uzglabāšanas sākumu 2003. gadā pārcelt no 15. marta uz 1. martu. (3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1255/1999 6. panta 3. punktā minēto atbalstu par tonnu sviesta vai sviesta ekvivalentu attiecībā uz līgumiem, kas noslēgti 2003. gadā, nosaka šādi: a) EUR 24 — fiksētajām izmaksām; b) EUR 0,35 — izmaksām par uzglabāšanu saldētavā par katru līgumā paredzēto uzglabāšanas dienu; c) atbalsta apjomu par katru līgumā paredzēto uzglabāšanas dienu aprēķina no 91 % sviesta intervences cenas tajā dienā, kurā sākas līgumā paredzētā glabāšana, un no 2,75 % gada procentu likmes. 2. pants Neskarot Regulas (EK) Nr. 2771/1999 29. panta 1. punktu, 2003. gadā nogādāšanu noliktavā var sākt 1. martā. 3. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 5. februārī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 333, 24.12.1999., 11. lpp. [4] OV L 214, 8.8.2001., 20. lpp. --------------------------------------------------
Oficiālais Vēstnesis L 262 , 14/10/2003 Lpp. 0013 - 0013



Komisijas Regula (EK) Nr. 1795/2003 (2003. gada 13. oktobris), ar ko groza Padomes Regulas (EK) Nr. 1493/1999 VI pielikumu attiecībā uz noteiktos reģionos ražotiem kvalitatīvajiem vīniem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 58. pantu, tā kā: (1) Regulas (EK) Nr. 1493/1999 VI.D.1. pielikums paredz, ka noteiktos reģionos ražotus kvalitatīvos vīnus drīkst ražot tikai no vīna ražošanai paredzēto vīnogu šķirnēm, kas minētas ražotājas dalībvalsts sarakstā un ir ievāktas noteiktajā reģionā. (2) Tomēr minētā pielikuma D.2. punkts nosaka, ka vēlākais līdz 2003. gada 31. augustam attiecībā uz tradicionālu īpašu ražotājas dalībvalsts noteikumu reglamentētu praksi šī dalībvalsts ar konkrētiem nosacījumiem, izdodot īpašas atļaujas un veicot pienācīgu kontroli, drīkst atļaut noteiktā reģionā ražotus kvalitatīvos dzirkstošos vīnu iegūt, pievienojot pamatproduktam, no kā vīnu ražo, vienu vai vairākus vīna nozares produktus, kuru izcelsme nav noteiktajā reģionā, kā nosaukums tam ir dots. (3) Itālija piemēroja šo izņēmumu noteiktos reģionos ražoto kvalitatīvo dzirkstošo vīnu "Conegliano-Valdobbiadene" un "Montello e Colli Asolani" izgatavošanai. Minētais izņēmums zaudē spēku 2003. gada 31. augustā un vīna ražotājiem ir pamatoti nepieciešams noteikts pagarinājums šim izņēmumam, lai tie varētu izdarīt šo vīnu ražošanas tradicionālās metodes vajadzīgos strukturālos pielāgojumus, tādēļ izņēmumu vajadzētu pagarināt līdz 2005. gada 31. augustam. (4) Tādēļ attiecīgi jāgroza Regula (EK) Nr. 1493/1999. (5) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1493/1999 VI.D.2. pielikuma pirmo daļu aizstāj ar šādu tekstu: "Pieļaujot izņēmumu no 1. punkta a) apakšpunkta, attiecībā uz tradicionālu īpašu ražotājas dalībvalsts noteikumu reglamentētu praksi šī dalībvalsts, izdodot īpašas atļaujas un veicot pienācīgu kontroli, drīkst atļaut noteiktā reģionā ražotu kvalitatīvo dzirkstošo vīnu iegūt, pievienojot pamatproduktam, no kā vīnu ražo, vienu vai vairākus vīnu nozares produktus, kuru izcelsme nav noteiktajā reģionā, kā nosaukums tam ir dots, ar noteikumu, ka." 2. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī. To piemēro no 2003. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 13. oktobrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 122, 16.5.2003., 1. lpp. --------------------------------------------------
Oficiālais Vēstnesis L 346 , 31/12/2003 Lpp. 0017 - 0018



Komisijas Regula (EK) Nr. 2335/2003 (2003. gada 30. decembris), par izņēmumu 2004. gadā no Regulas (EK) Nr. 2402/96 attiecībā uz tarifu kvotām maniokas cietei EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots VVTT XXIV.6 sarunu nobeigumā [1], jo īpaši tās 1. panta 1. punktu, ņemot vērā Padomes 1996. gada 13. maija Lēmumu 96/317/EK par secinājumu apkopošanu pēc apspriedēm ar Taizemi saskaņā ar VVTT XXIII pantu [2], jo īpaši tā 3. pantu, tā kā: (1) Ievedējiem no Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas jāgūst labums no noteikumiem, kas minēti Komisijas 1996. gada 17. decembra Regulā (EK) Nr. 2402/96 par gada tarifu kvotu atklāšanu batātēm un maniokas cietei un administratīvajiem noteikumiem par šīm kvotām [3]. (2) Lai izvairītos no tirgus pārkāpumiem, 2004. gadam, atkāpjoties no Regulas (EK) Nr. 2402/96, gada ievešanas kvotas maniokas cietei jāsadala divās apakškvotās. (3) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 2402/96 1. panta 3. punkta, 2004. gadam šajā pantā minēto ikgadējo tarifa kvotu 10000 tonnu maniokas cietes ievešanai Kopienā sadala divās apakškvotās, kā norādīts šās regulas pielikuma A daļā. 2. Atkāpjoties no Regulas (EK) Nr. 2402/96 1. panta 4. punkta, 2004. gadam šajā pantā minēto papildu autonomo ikgadējo tarifu kvotu 10500 tonnu maniokas cietes ievešanai Kopienā, no kā 10000 tonnas ir rezervētas Taizemei, sadala divās apakškvotās, kā norādīts šās regulas pielikuma B daļā. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. decembrī Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 122, 22.5.1996., 15. lpp. [3] OV L 327, 18.12.1996., 14. lpp. -------------------------------------------------- PIELIKUMS Gada maniokas ievešanas kvotu dalījums apakškvotās 2004. gadā A. Regulas (EK) Nr. 2402/96 1. panta 3. punktā paredzēto ikgadējo tarifu kvotu 10000 tonnu maniokas cietes ievešanai Kopienā 2004. gadā sadala šādi: - no 2004. gada 1. janvārim līdz 2004. gada 30. aprīlim – 3333 tonnas; - no 2004. gada 1. maija līdz 2004. gada 31. decembrim – 6667 tonnas. B. Regulas (EK) Nr. 2402/96 1. panta 4. punktā paredzēto papildu autonomo ikgadējo tarifu kvotu 10500 tonnu maniokas cietes ievešanai Kopienā, no kā 10000 tonnas ir rezervētas Taizemei, 2004. gadā sadala šādi: Laika posms | Importa kvota | No tām Taizemes Karalistei rezervētas | No 2004. gada 1. janvāra līdz 30. aprīlim | 3500 tonnu | 3333 tonnas | No 2004. gada 1. maija līdz 31. decembrim | 7000 tonnu | 6667 tonnas | --------------------------------------------------